ຫວ່າງແລ້ວນີ້, ຢູ່ດ່ານຊາຍແດນສາກົນ ມົກບາຍ (ເມືອງ ເບັ້ນເກົ່າ, ແຂວງໄຕນິງ), ໂດຍໄດ້ຮັບການມອບສິດຈາກສູນກາງສະຫະພັນຊາວໜຸ່ມ ຫວຽດນາມ, ຄະນະກຳມະການສູນກາງສະມາຄົມ, ປະທານສະຫະສະມາຄົມຊາວໜຸ່ມ ຫວຽດນາມ ແຂວງ ໄຕນິງ, ທ່ານນາງ ຫງວຽນທິຈຸກມາຍ ຮອງເລຂາຄະນະຊາວໜຸ່ມແຂວງ ໄຕນິງ ໄດ້ຮັບສະບຽງອາຫານ, ວັດຖຸອຸປະກອນການແພດ ເພື່ອໜູນຊ່ວຍໃຫ້ແກ່ວຽກງານປ້ອງກັນ, ຕ້ານໂລກລະບາດໂຄວິດ - 19 ຈາກກຳມະການສູນກາງສະຫະສະມາຄົມຊາວໜຸ່ມກຳປູເຈຍ, ທ່ານ Hun Many ຜູ້ຕາງໜ້າ ທ່ານ Polyva ປະທານສູນກາງສະມາຄົມຊາວໜຸ່ມ ກຳປູເຈຍ
ວັດຖຸອຸປະກອນທີ່ໄດ້ຮັບລວມມີ: ຜ້າອັດປາກດັງທາງການແພດຕ້າເຊື້ອ 400 ກັບ, ຖົງມືອະນາໄມ 500 ກັບ, ຊຸດເຄື່ອງນຸ່ງກັນໂຄວິດ - 19 2000 ຊຸດ, ນຳ້ຢາລ້າງມືຂ້າເຊື້ອ 400 ຕຸກ ແລະ ໝີ່ສຳເລັດຮູບ 500 ແກັດ. ທ່ານນາງ ຫງວຽນທິຈຸກມາຍ ໃຫ້ຮູ້ວ່າ ໂດຍຕອບໜອງລາຍການ “ມອບຖົງໜູນຊ່ວຍ ລ້ານຖົງ” ໂດຍສູງການຄະນະຊາວໜຸ່ມກອມມູນິດ ໂຮ່ຈີມິນ ແລະ ສູນກາງສະພັນຊາວໜຸ່ມ ຫວຽດນາມ ປຸກລະດົມ, ສູນກາງສະມາຄົມຊາວໜຸ່ມ ກຳປູເຈຍ ໄດ້ມອບສະບຽງອາຫານ ແລະ ວັດຖຸອຸປະກອນການແພດ ເພື່ອແນໃສ່ໜູນຊ່ວຍປະຊາຊົນ, ຊາວໜຸ່ມ, ເຍົາວະຊົນ ຫວຽດນາມ ທີ່ປະສົບກັບຄວາມຫຍຸ້ງຍາກຈາກໂລກລະບາດໂຄວິດ - 19 ແລະ ໃນວຽກງານ, ປ້ອງກັນຕ້ານໂລກລະບາດໂຄວິດ - 19 ຂອງ ຫວຽດນາມ.
ທີ່ການຮັບເອົາສະບຽງອາຫານ ແລະ ວັດຖຸອຸປະກອນການແພດຈາກຝ່າຍ ກຳປູເຈຍ, ທ່ານນາງ ຫງວຽນທິຈຸກມາຍ ໄດ້ສົ່ງຄຳຂອບອົກຂອບໃຈຢ່າງເລິກເຊິ່ງໄປຍັງສູນກາງສະມາຄົມຊາວໜຸ່ມ ກຳປູເຈຍ ກັບບັນດາຂອງຂັວນທີ່ມີຄວາມໝາຍຢ່າງແທດຈິງ ແລະ ທັນການ ຕໍ່ສູນກາງສະຫະພັນຊາວໜຸ່ມ ຫວຽດນາມ ໃນວຽກງານປ້ອງກັນ, ຕ້ານໂລກລະບາດໂຄວິດ - 19 ໃນປັດຈຸບັນ. ທ່ານນາງ ຫງວຽນທິຈຸກມາຍ ກໍ່ສະແດງຄວາມຫວັງວ່າ ສອງຝ່າຍຈະສືບຕໍ່ພ້ອມກັນສົມທົບຢ່າງແໜ້ນແຟ້ນ, ມີຄວາມສາມັກຄີ ເພື່ອຍູ້ໂລກລະບາດໂຄວິດ - 19 ໃຫ້ຖອຍໄປ, ເສີມຂະຫຍາຍການພົວພັນມິດຕະພາບ, ຄວາມສາມັກຄີ, ຄວາມສະໜິດຕິດພັນລະຫວ່າງ ປະຊາຊົນ ແລະ ຊາວໜຸ່ມສອງປະເທດ, ພ້ອມທັງເພີ່ມທະວີການເຄື່ອນໄຫວພົວພັນແລກປ່ຽນປະຊາຊົນລະຫວ່າງ ສະຫະພັນຊາວໜຸ່ມ ຫວຽດນາມ ແຂວງໄຕນິງ ແລະ ສະມາຄົມຊາວໜຸ່ມກຳປູເຈຍ ຢູ່ບັນດາແຂວງ ເຂດຊາຍແດນ ຕິດກັບໄຕນິງ.
ບຸນຄົງ